chhatramani/nepal_legal_regulations_corpus_np huggingface dataset:
कमैया श्रम (निषेध गर्ने) सम्बन्धी नियमावली २०६७ (Kamaiya Labour (Prohibition Regulation, 2010)

(ग) घना वन जङ्गल नभएको सामुदायिक वा अन्य वन क्षेत्रको जग्गा, । (घ) नदी धार तथा नदी सिमाना छुट्याई बाँकी रहेको सार्वजनिक वा सरकारी जग्गा, । (ङ) कुनै व्यक्तिको जग्गाको सिमानामा रहेको सार्वजनिक वा सरकारी जग्गा, । (च) मुक्त कमैयालाई एकपटक वितरण गरी नियम १० बमोजिम पुनः नेपाल सरकारको नाममा कायम गरिएको जग्गा । ६. जग्गा उपलब्ध गराउने: (१) नेपाल सरकारले नियम ५ बमोजिम समितिले सिफारिस गरेको जग्गा मध्येबाट “क” र “ख” वर्गका मुक्त कमैयाको परिवारलाई बसोबास तथा खेतीको लागि बढीमा पाँच कट्ठा जग्गा उपलब्ध गराउनेछ । (२) उपनियम (१) बमोजिम जग्गा उपलब्ध गराउँदा सम्भव भएसम्म मुक्त कमैयाले उपभोग गरी आएको जग्गा उपलब्ध गराउनु पर्नेछ । (३) उपनियम (१) बमोजिम मुक्त कमैयालाई जग्गा उपलब्ध गराउन नसकिने भएमा नेपाल सरकारले जग्गा खरिद गरी उपलब्ध गराउन सक्नेछ । (४) उपनियम (१) र (३) मा जुनसुकै कुरा लेखिएको भए तापनि जग्गा खरिद गर्नको लागि यस नियमावली बमोजिम ऋण लिएका मुक्त कमैयालाई जग्गा उपलब्ध गराइने छैन । ७. उपलब्ध गराइने जग्गाको अधिकतम हद: नियम ६ बमोजिम मुक्त कमैयालाई जग्गा उपलब्ध गराउँदा देहायको क्षेत्रमा देहाय बमोजिम उपलब्ध गराइनेछ:- । (क) नगरपालिका र राजमार्गसँग जोडिएको बजार क्षेत्रमा बढीमा एक कट्ठा, । (ख) खण्ड (क) बाहेकको राजमार्गसँग जोडिएको अन्य क्षेत्रमा बढीमा दुई कट्ठा, । (ग) खण्ड (क) र (ख) बाहेकको अन्य क्षेत्रमा बढीमा पाँच कट्ठा । ८. जग्गाधनी दर्ता प्रमाण पूर्जा वितरण गर्ने: (१) नेपाल सरकारबाट नियम ६ बमोजिम जग्गा उपलब्ध गराउने निर्णय भएपछि कल्याणकारी अधिकृतले सम्बन्धित मुक्त कमैयालाई जग्गाधनी दर्ता प्रमाण पूर्जा उपलब्ध गराउनेछ । (२) उपनियम (१) बमोजिमको जग्गाधनी दर्ता प्रमाण पूर्जामा त्यस्तो जग्गा कुनै व्यहोराले धितो बन्धक राख्न वा हक हस्तान्तरण गर्न नपाइने कुरा समेत उल्लेख गरिनेछ । ९. धितो बन्धक राख्न वा हक हस्तान्तरण गर्न नपाइने: (१) नेपाल सरकारले मुक्त कमैयालाई उपलब्ध गराएको जग्गा वित्तीय वा अन्य संस्थामा धितो बन्धक राखी ऋण लिन वा कुनै पनि किसिमले कसैलाई हक हस्तान्तरण गर्न पाइने छैन । (२) उपनियम (१) मा जुनसुकै कुरा लेखिएको भए तापनि मुक्त कमैयाका कानून बमोजिमका अंशियारका बीचमा अंशबण्डा गर्न र निजको शेष पछि निजका हकदारका नाममा नामसारी गर्न बाधा पर्ने छैन । १०. नेपाल सरकारको नाममा कायम गरिने: (१) देहायको कुनै अवस्थामा मुक्त कमैयालाई उपलब्ध गराइएको जग्गा त्यस्तो मुक्त कमैयाको नामबाट लगत कट्टा गरी नेपाल सरकारको नाममा कायम गरिनेछ:- । (क) कसैले झुट्टा विवरण पेश गरी मुक्त कमैयाको परिचयपत्र वा त्यस्तो परिचयपत्रको आधारमा जग्गा प्राप्त गरेको कुरा त्यस्तो जग्गा उपलब्ध गराइसकेपछि जानकारी हुन आएमा, । (ख) मुक्त कमैयालाई उपलब्ध गराइएको जग्गामा निज वा निजको परिवारले बसोबास नगरेमा वा लगातार तीन वर्ष वा सोभन्दा बढी अवधि भोग चलन नगरेमा, । (ग) यो नियम प्रारम्भ हुनु भन्दा अघि नै मुक्त कमैयालाई उपलब्ध गराइएको जग्गामा निजलाई बसोबास गराउन नसकिएकोमा, । (२) उपदफा (१) को खण्ड (ग) को अवस्थामा मुक्त कमैयालाई अन्यत्र जग्गाको व्यवस्था गरिनेछ ।
कमैया श्रम (निषेध गर्ने) सम्बन्धी नियमावली २०६७ (Kamaiya Labour (Prohibition Regulation, 2010)

(ग) यो नियम प्रारम्भ हुनु भन्दा अघि नै मुक्त कमैयालाई उपलब्ध गराइएको जग्गामा निजलाई बसोबास गराउन नसकिएकोमा, । (२) उपदफा (१) को खण्ड (ग) को अवस्थामा मुक्त कमैयालाई अन्यत्र जग्गाको व्यवस्था गरिनेछ । ११. रकम तथा निर्माण सामाग्री उपलब्ध गराइने: यस नियमावली बमोजिम जग्गा उपलब्ध गराइएका “क” वर्गका मुक्त कमैया र घर नभएका वा घर भएपनि सो ठाउँबाट स्थानान्तरण गरिएका “ख” वर्गका मुक्त कमैयालाई एउटा घर निर्माण खर्च वापत एकपटक नेपाल सरकारले निर्णय गरे बमोजिमको रकम र काठ उपलब्ध गराइनेछ । १२. समितिको अन्य काम, कर्तव्य र अधिकार: ऐन तथा यस नियमावलीमा अन्यत्र उल्लिखित काम, कर्तव्य र अधिकारको अतिरिक्त समितिको अन्य काम, कर्तव्य र अधिकार देहाय बमोजिम हुनेछ:- । (क) मुक्त कमैयालाई बसोबास गराउन उपयुक्त जग्गाको पहिचान गरी मन्त्रालय समक्ष सिफारिस गर्ने, । (ख) यस नियमावली बमोजिम बसोबासको लागि जग्गा उपलब्ध गराइएका, जग्गा उपलब्ध गराउन बाँकी रहेका तथा जग्गा प्राप्त गरे पनि विभिन्न कारणले जग्गा भोग गर्न नपाएका मुक्त कमैयाको अद्यावधिक लगत तयार गर्ने, । (ग) मुक्त कमैयाको लागि विभिन्न निकाय तथा गैरसरकारी संघ संस्थाहरुबाट सञ्चालन गरिने कार्यक्रमहरुको समन्वय गर्ने, । (घ) मुक्त कमैयाको आय आर्जन, व्यवसाय र रोजगार प्रबर्द्धनको लागि नेपाल सरकारले लागु गरेका कार्यक्रमको प्रभावकारी रुपमा कार्यान्वयन गर्न गराउन सहयोग पुऱ्याउने । १३. कल्याणकारी अधिकृतको काम, कर्तव्य र अधिकार: ऐन तथा यस नियमावलीमा अन्यत्र उल्लिखित काम, कर्तव्य र अधिकारको अतिरिक्त कल्याणकारी अधिकृतको अन्य काम, कर्तव्य र अधिकार देहाय बमोजिम हुनेछ:- । (क) विभिन्न सरकारी तथा गैरसरकारी संघ संस्थासँग सम्पर्क र समन्वय गरी मुक्त कमैयाको लागि सीपमूलक तालीम तथा आय आर्जन कार्यक्रम सञ्चालन गर्ने, । (ख) सीपमूलक तालीम लिएका मुक्त कमैयाको अद्यावधिक विवरण तयार गरी प्रत्येक आर्थिक वर्ष समाप्त भएको पन्ध्र दिनभित्र मन्त्रालय समक्ष पेश गर्ने, । (ग) मुक्त कमैयाको आय आर्जन, व्यवसाय र रोजगारी प्रबर्द्धनको लागि नेपाल सरकारद्वारा स्वीकृत तालीम कार्यक्रम सञ्चालन गर्ने, । (घ) कोषबाट ऋण प्राप्त गरेका मुक्त कमैयाले शर्त बमोजिम व्यवसाय सञ्चालन गरे नगरेको अनुगमन गर्ने वा गराउने, । (ङ) मुक्त कमैयालाई दिइएको ऋण असुली गर्ने, । (च) मुक्त कमैयालाई सहकारीको भावना अनुरुप संगठित र परिचालित हुन प्रोत्साहन तथा सहयोग गर्ने, । (छ) रोजगारी सम्बन्धी सूचनाको संकलन गरी उपयुक्त माध्यमबाट मुक्त कमैयाहरुलाई जानकारी दिने । १४. समूह गठन गर्न सक्ने: (१) मुक्त कमैयाहरूले संयुक्त रूपमा आय आर्जन हुने कुनै व्यवसाय सञ्चालन गर्नको लागि मुक्त कमैयाका कम्तीमा पच्चीस परिवारहरू भएको समूह गठन गर्न सक्ने छन् । (२) उपनियम (१) बमोजिम समूह गठन गर्न चाहने मुक्त कमैयाहरूले त्यस्तो समूह दर्ता गर्नको लागि निवेदन दस्तुर वापत पचास रूपैयाँ संलग्न गरी अनुसूची-१ बमोजिमको ढाँचामा कल्याणकारी अधिकृत समक्ष निवेदन दिनु पर्नेछ । (३) उपनियम (२) बमोजिम प्राप्त भएको निवेदन सहितको कागजात जाँचबुझ गर्दा समूह दर्ता गर्न उपयुक्त देखिएमा कल्याणकारी अधिकृतले मुक्त कमैयाको समूह दर्ता गरी निवेदकलाई अनुसूची-२ बमोजिमको ढाँचामा प्रमाणपत्र दिनु पर्नेछ ।
कमैया श्रम (निषेध गर्ने) सम्बन्धी नियमावली २०६७ (Kamaiya Labour (Prohibition Regulation, 2010)

(३) उपनियम (२) बमोजिम प्राप्त भएको निवेदन सहितको कागजात जाँचबुझ गर्दा समूह दर्ता गर्न उपयुक्त देखिएमा कल्याणकारी अधिकृतले मुक्त कमैयाको समूह दर्ता गरी निवेदकलाई अनुसूची-२ बमोजिमको ढाँचामा प्रमाणपत्र दिनु पर्नेछ । (४) यस नियम बमोजिम मुक्त कमैयालाई समूह दर्ता गराउने कार्यमा सहयोग पुर्‍याउन मन्त्रालयले समूहको विधान तथा अन्य आवश्यक कागजातको नमूना तयार गरी कल्याणकारी अधिकृत मार्फत उपलब्ध गराउने व्यवस्था गर्नेछ । १५. नवीकरण सम्बन्धी व्यवस्था: (१) प्रमाणपत्रको अवधि आर्थिक वर्षको अन्त्यसम्म हुनेछ । (२) प्रमाणपत्र नवीकरण गराउन चाहने समूहले प्रमाणपत्रको अवधि समाप्त हुनु भन्दा कम्तीमा पन्ध्र दिन अगावै प्रमाणपत्र नवीकरणको लागि पच्चीस रूपैयाँ दस्तुर सहित कल्याणकारी अधिकृत समक्ष निवेदन दिनु पर्नेछ । (३) उपनियम (२) बमोजिम नवीकरणको लागि निवेदन प्राप्त भएमा कल्याणकारी अधिकृतले त्यस्तो प्रमाणपत्र नवीकरण गरिदिन सक्नेछ । (४) उपनियम (२) मा जुनसुकै कुरा लेखिएको भए तापनि प्रमाणपत्रको अवधि समाप्त भएको तीन महिनाभित्र कुनै समूहले प्रमाणपत्र नवीकरण गर्न आएमा कल्याणकारी अधिकृतले थप एकसय रूपैयाँ दस्तुर लिई त्यस्तो प्रमाणपत्र गरिदिन सक्नेछ । १६. वैदेशिक रोजगारीमा पठाउन सक्ने: नेपाल सरकारले वैदेशिक रोजगारीमा जान चाहने मुक्त कमैयालाई वैदेशिक रोजगारीमा पठाउनको लागि उपयुक्त व्यवस्था गर्न सक्नेछ । १७. ऋण उपलब्ध गराउन सकिने: (१) नेपाल सरकारले यस नियमावली बमोजिम जग्गा प्राप्त नगरेका “क” र “ख” वर्गका मुक्त कमैयालाई बसोबासको निमित्त दुई कठ्ठासम्म जग्गा खरिद गर्न एक पटकको लागि ऋण उपलब्ध गराउन सक्नेछ । (२) नेपाल सरकारले “ग” र “घ” वर्गका मुक्त कमैयालाई कुनै व्यवसाय सञ्चालन गर्न ऋण उपलब्ध गराउन सम्बन्धित निकायमा सिफारिस गर्न सक्नेछ । (३) नेपाल सरकारले आय आर्जन हुने कुनै व्यवसाय गर्न चाहने मुक्त कमैया वा समूहलाई व्यक्तिगत वा सामूहिक रूपमा ऋण उपलब्ध गराउन सक्नेछ । (४) नेपाल सरकारले वैदेशिक रोजगारीमा जान चाहने मुक्त कमैयालाई हवाई टिकट खरिद गर्नको लागि ऋण उपलब्ध गराउन सक्नेछ । (५) उपनियम (४) र (५) बमोजिमको ऋण कोषमा जम्मा भएको रकमबाट उपलब्ध गराइनेछ । (६) यस नियम बमोजिम उपलब्ध गराइने ऋणको वार्षिक ब्याज दर तीन प्रतिशत भन्दा बढी हुने छैन । १८. ऋण माग गर्न सक्ने: (१) नियम १७ को प्रयोजनको लागि कुनै मुक्त कमैया वा समूहले ऋण लिन चाहेमा अनुसूची-३ बमोजिमको ढाँचामा कल्याणकारी अधिकृत समक्ष निवेदन दिनु पर्नेछ । (२) उपनियम (१) बमोजिम प्राप्त भएको निवेदन जाँचबुझ गर्दा निवेदकलाई ऋण उपलब्ध गराउन मनासिब देखिएमा देहायको अधिकारी वा निकायले मुक्त कमैया वा समूहलाई ऋण उपलब्ध गराउन सक्नेछ:- । (क) पचास हजार रूपैयाँ सम्म भए सम्बन्धित कल्याणकारी अधिकृतले, । (ख) पचास हजार रूपैयाँ भन्दा बढी एक लाख रूपैयाँसम्मको भए उपसमितिले, । (ग) एक लाख रूपैयाँ भन्दा बढीको भए उपसमितिको सिफारिसमा मन्त्रालयको सचिवले । (३) उपनियम (२) को खण्ड (ख) को प्रयोजनको लागि कल्याणकारी अधिकृतको संयोजकत्वमा मालपोत कार्यालय र नापी कार्यालयको प्रमुख रहेको एक उपसमिति रहनेछ । (४) उपनियम (२) मा जुनसुकै कुरा लेखिएको भए तापनि नियम १७ को उपनियम (१) बमोजिमको ऋण समितिको सिफारिसमा मन्त्रालयको सचिवले उपलब्ध गराउनेछ ।
कमैया श्रम (निषेध गर्ने) सम्बन्धी नियमावली २०६७ (Kamaiya Labour (Prohibition Regulation, 2010)

(३) उपनियम (२) को खण्ड (ख) को प्रयोजनको लागि कल्याणकारी अधिकृतको संयोजकत्वमा मालपोत कार्यालय र नापी कार्यालयको प्रमुख रहेको एक उपसमिति रहनेछ । (४) उपनियम (२) मा जुनसुकै कुरा लेखिएको भए तापनि नियम १७ को उपनियम (१) बमोजिमको ऋण समितिको सिफारिसमा मन्त्रालयको सचिवले उपलब्ध गराउनेछ । १९. कबुलियत गराउनु पर्ने: नियम १८ बमोजिम ऋण उपलब्ध गराउने निर्णय भएपछि कल्याणकारी अधिकृतले ऋण रकम प्रदान गर्नु अघि मुक्त कमैया वा समूहसँग अनुसूची-४ बमोजिमको ढाँचामा कबुलियत गराउनु पर्नेछ । २०. सम्बन्धित कामको लागि ऋण उपयोग गर्नु पर्ने: (१) मुक्त कमैया वा समूहले यस नियमावली बमोजिम प्राप्त गरेको ऋण जुन कामको लागि लिइएको हो सोही कामको लागि खर्च गर्नु पर्नेछ । (२) उपनियम (१) विपरीत कुनै मुक्त कमैया वा समूहले ऋणको रकम खर्च गरेमा कल्याणकारी अधिकृतले जुनसुकै बखत त्यस्तो ऋणको रकम असुल उपर गर्न सक्नेछ । २१. प्रगति विवरण पेश गर्नु पर्ने: (१) समूहले सो समूहबाट भए गरेका काम कारबाहीको विवरण सहितको प्रतिवेदन प्रत्येक तीन महिनामा कल्याणकारी अधिकृत समक्ष पेश गर्नु पर्नेछ । (२) कल्याणकारी अधिकृतले समूहद्वारा गरिएको काम कारबाहीको जुनसुकै समयमा निरीक्षण गरी समूहलाई आवश्यक निर्देशन दिन सक्नेछ । (३) उपनियम (२) बमोजिम दिइएको निर्देशनको पालना गर्नु सम्बन्धित समूहको कर्तव्य हुनेछ । २२. अनुगमन गर्ने: (१) मुक्त कमैयालाई उपलब्ध गराइएको जग्गाको उपयोग र मुक्त कमैयाको आय आर्जन तथा रोजगारीको लागि सञ्चालित कार्यक्रमहरूको प्रभावकारिता भए वा नभएको तथा यस नियमावली बमोजिम ऋण प्राप्त गरेका मुक्त कमैयाले कबुलियत बमोजिम ऋण उपयोग गरे वा नगरेको सम्बन्धमा कल्याणकारी अधिकृतले अनुगमन गर्न वा गराउन सक्नेछ । (२) उपनियम (१) बमोजिम अनुगमन गर्दा प्राप्त भएको यथार्थ विवरण सहितको प्रतिवेदन नियमित रुपमा कल्याणकारी अधिकृतले मन्त्रालय समक्ष पेश गर्नु पर्नेछ । २३. कार्यविधि बनाई लागू गर्ने: यो नियमावली कार्यान्वयनको लागि मन्त्रालयले आवश्यक कार्यविधि बनाई लागू गर्न सक्नेछ । २४. अनुसूचीमा हेरफेर गर्न सक्ने: मन्त्रालयले नेपाल राजपत्रमा सूचना प्रकाशन गरी अनुसूचीमा हेरफेर गर्न सक्नेछ । अनुसूची-१ । (नियम १४ को उपनियम (२) सँग सम्बन्धित) । समूह दर्ता गर्नको लागि दिइने निवेदनको ढाँचा । श्री कल्याणकारी अधिकृतज्यू, । भूमिसुधार कार्यालय, । विषय: समूह दर्ता गरी पाउँ । हामीले सामूहिक रुपमा आय आर्जन हुने व्यवसाय गर्नको लागि समूह दर्ता गर्न चाहेकोले निवेदन वापत लाग्ने दस्तुर संलग्न गरी देहायको विवरण खुलाई यो निवेदन गरेका छौं । १. समूहको नाम:- । २. समूहको सम्पर्क ठेगाना: (क) जिल्ला:- (ख) न.पा./गा.वि.स.:- । (ग) वडा नं.:- (घ) फोन नं.:- । ३. समूहमा रहने परिवार संख्या:- । ४. समूहले गर्ने काम:- । ५. समूहको आर्थिक स्रोत:- । ६. अन्य विवरण:- । समूहको प्रमुख पदाधिकारीको, । सही:- । नाम,थर:- । ठेगाना:- । ऊकार मिति:- । निवेदन साथ संलग्न गर्नु पर्ने कागजातहरू:- । (१) समूहको विधान दुई प्रति, । (२) समूह दर्ता सम्बन्धमा भएको निर्णयको प्रतिलिपि, । (३) समूहका पदाधिकारीहरूको नागरिकता र मुक्त कमैयाको परिचयपत्रको प्रतिलिपि । अनुसूची-२ । (नियम १४ को उपनियम (३) सँग सम्बन्धित) । समूह दर्ताको प्रमाणपत्र । श्री । समूह । मिति को निर्णयानुसार नामक मुक्त कमैया समूह दर्ता गरी तपाईंलाई यो प्रमाणपत्र दिइरहेको छ । कल्याणकारी अधिकृतको, ।
कमैया श्रम (निषेध गर्ने) सम्बन्धी नियमावली २०६७ (Kamaiya Labour (Prohibition Regulation, 2010)

(२) समूह दर्ता सम्बन्धमा भएको निर्णयको प्रतिलिपि, । (३) समूहका पदाधिकारीहरूको नागरिकता र मुक्त कमैयाको परिचयपत्रको प्रतिलिपि । अनुसूची-२ । (नियम १४ को उपनियम (३) सँग सम्बन्धित) । समूह दर्ताको प्रमाणपत्र । श्री । समूह । मिति को निर्णयानुसार नामक मुक्त कमैया समूह दर्ता गरी तपाईंलाई यो प्रमाणपत्र दिइरहेको छ । कल्याणकारी अधिकृतको, । सही: । कार्यालयको छाप । नाम, थर: । पद: । मिति:- । प्रमाणपत्रको नवीकरण । नवीकरण गरेको मिति नवीकरण बहाल रहेको अवधि नवीकरण दस्तुर नवीकरण गर्ने अधिकारीको सही । अनुसूची-३ । (नियम १८ को उपदफा (१) सँग सम्बन्धित) । ऋण माग गर्न दिइने निवेदनको ढाँचा । श्री कल्याणकारी अधिकृतज्यू, । भूमि सुधार कार्यालय । विषय:- ऋण पाउँ । महोदय, । म/हामीलाई कार्य गर्नको लागि रु आवश्यक परेकोले ऋण स्वरुप सो रकम उपलब्ध गराई पाउन देहायको विवरण खुलाई यो निवेदन गरेको छु/छौं । १. ऋण माग गर्ने मुक्त कमैया वा समूहको, । (क) व्यक्ति भए नाम थर:- । (ख) परिचयपत्र नं. र किसिम:- । (ग) ठेगाना:- । (घ) समूहमा आवद्ध भए समूहको नाम:- । २. ऋण माग गर्नुको प्रयोजन, । (क) जग्गा खरिद गर्ने भए, । (१) यस नियमावली बमोजिम जग्गा प्राप्त गरे वा नगरेका:- । (२) जग्गा खरिद गर्न चाहेको क्षेत्र र जग्गाको क्षेत्रफल:- । (ख) व्यवसाय गर्ने भए, । (१) व्यवसायको नाम:- । (२) व्यवसाय सञ्चालन गर्ने स्थान:- । (३) अनुमानित लागत:- । (४) उत्पादित वस्तु खपत हुने बजार:- । (५) उत्पादित वस्तुबाट मुनाफा हुन लाग्ने अवधि:- । (६) एक वर्षमा हुन सक्ने मुनाफा:- । (ग) वैदेशिक रोजगारमा जान हवाई टिकट खरिद गर्न ऋण माग गर्ने भए, । (१) रोजगारमा जान चाहेको मुलुक:- । (२) काम गर्ने कम्पनी र कामको विवरण:- । (३) काम वापत पाउने पारिश्रमिक रकम:- । ३. यस अघि व्यवसाय सञ्चालन गर्न ऋण लिएको भए- । (१) ऋण लिएको रकम:- । (२) कुन व्यवसायको लागि ऋण लिएको हो:- । (३) ऋण चुक्ता गरेको मिति:- । ४. ऋण भुक्तानीको अवधि र तरिका (ऋण भुक्तानी गर्ने अवधि र तरिका प्रस्ताव गर्ने) । निवेदकको, । सही:- । नाम थर:- । मिति:- । निवेदन साथ संलग्न गर्नु पर्ने कागजातहरु:- । (१) मुक्त कमैयाको परिचयपत्रको प्रतिलिपि, । (२) नेपाली नागरिकताको प्रमाणपत्रको प्रतिलिपि, । (३) आफूले कुनै तालीम प्राप्त गरेको भए सोको प्रमाणपत्रको प्रतिलिपि, । (४) व्यवसाय सञ्चालन गर्ने भए सो सम्बन्धी प्रस्ताव, । (५) समूहको तर्फबाट व्यवसाय सञ्चालन गर्ने भए सम्बन्धित समूहको सिफारिस, । (६) वैदेशिक रोजगारमा जान चाहेको भए सम्बन्धित मुलुकबाट भिसा प्राप्त भएको प्रमाण । अनुसूची-४ । (नियम १९ सँग सम्बन्धित) । ऋण प्राप्त गर्न गरिने कबुलियतनामाको ढाँचा । म/ समूह ले काम/व्यवसायको लागि रु ऋण लिए वापत देहाय बमोजिम गर्ने गरी यो कबुलियतनामा पेश गरेको छु/छौं । १. ऋण रकम वापत लाग्ने वार्षिक व्याजदर:- । २. ऋणको रकम भुक्तानी गर्ने प्रक्रिया:- । ३. ऋणको रकम समय भित्र नबुझाएमा अन्य सम्पत्तिबाट असूल गर्न पाउने कुरा:- । ४. अन्य आवश्यक कुराहरु:- । कल्याणकारी अधिकृतको, । सही:- । नाम, थर:- । कार्यालय:- । पद:- । कार्यालयको छाप:- । ऋण लिनेको, । सही:- । नाम, थर:- । उमेर:- । ठेगाना:- । इति संवत् २० साल महिना गते रोज शुभम् ।
करार सेवा नियमहरू २०२६ (Contract Service Rules, 1969)

करार सेवा नियमहरू, २०२६ । नेपाल राजपत्रमा प्रकाशित मिति । २०२६ । १० । १६ । संशोधन । १. करार सेवा (पहिलो संशोधन) नियमावली, २०३१ २०३१ । ०५ । १७ । २. करार सेवा (दोस्रो संशोधन) नियमावली, २०७० २०७० । ०९ । ३० । प्रशासकीय कार्यविधि (नियमित गर्ने) ऐन, २०१३ को दफा २ ले दिएको अधिकार प्रयोग गरी नेपाल सरकारले देहायको नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "करार सेवा नियमावली, २०२६" रहेको छ । (२) यी नियमहरू तुरुन्त प्रारम्भ हुनेछन् । २. करारद्वारा काममा लगाउन सकिने: (१) नेपाल सरकारले नियम ३ मा उल्लेखित कुनै अवस्था परेमा कुनै व्यक्तिलाई करारद्वारा काममा लगाउन सक्नेछ । पहिलो संशोधनद्वारा संशोधित । (२) त्यस्तो करार बढीमा २ वर्षको अवधिको लागि मात्र गर्न सकिनेछ र आवश्यक परेमा करारको अवधि अर्को २ वर्ष सम्मको लागि पुनः एक पटक बढाउन सकिनेछ । तर, । विशेष अवस्था परेमा कुनै विशेषज्ञहरू एकै पटकमा ५ वर्षसम्मको लागि करार सेवामा काममा लगाउन सकिनेछ । (३) नेपाल सरकारले करारनामा गराउँदा सो करारमा काममा लगाइने व्यक्तिले पूरा गर्नु पर्ने काम र कर्तव्य, निजले पाउने पारिश्रमिक र सुविधा, काममा लगाइने अवधि तथा अन्य सेवाका शर्तहरू स्पष्ट उल्लेख गरी निजको र नेपाल सरकारको तर्फबाट काममा लगाउने अधिकृतको दस्तखत गरी करारनामाको एक प्रति निजलाई र एक प्रति सम्बन्धित कार्यालयमा राख्नु पर्नेछ । ३. करारद्वारा काममा लगाउने अवस्था: देहायको अवस्था परेमा बाहेक अन्य कुनै अवस्थामा करारद्वारा कुनै व्यक्तिलाई काममा लगाउन सकिनेछैन:- । (क) नेपाल सरकारको कुनै खास काम गर्नको लागि नेपाल सरकारको सम्बन्धित निजामती सेवाभित्र उपयुक्त व्यक्ति नभएमा, वा । (ख) नेपाल सरकारको कुनै विशेषज्ञ कर्मचारी अवकाश प्राप्त गर्दा निजको काम सम्हाल्न अर्को कुनै योग्य सरकारी कर्मचारी नभई निज नै विशेष रूपमा उपयुक्त भएमा । ४. करारद्वारा काममा लगाउन अयोग्यता: देहाय बमोजिमको कुनै व्यक्ति करारद्वारा काममा लगाउन योग्य मानिने छैन । (क) नैतिक पतन देखिने फौजदारी अभियोगमा अदालतबाट दोषी ठहरिएको, वा । (ख) भविष्यमा सरकारी नोकरीको लागि सामान्यतः अयोग्य ठहरिने गरी बर्खास्त भएको । ५. करारद्वारा काममा लगाउन परामर्श लिनु पर्ने: नियम २ बमोजिम कुनै व्यक्तिलाई करारद्वारा काममा लगाउन परेमा त्यसरी काममा लगाउन अगावै काममा लगाउनु परेको अवस्था र कारण खोली सामान्य प्रशासन मन्त्रालयको र लोक सेवा आयोगको परामर्श लिनु पर्नेछ । ६. करारनामामा तोक्नु पर्ने अन्य शर्तहरू: नियम २ बमोजिम करारनामा गराउँदा सो करारनामामा अन्य कुराहरूको अतिरिक्त देहायका शर्तहरूसमेत तोकिनु पर्नेछ:- । दोस्रो संशोधनद्वारा संशोधित । (क) करारद्वारा काममा लगाइएका व्यक्तिले प्रचलित कानून बमोजिम निजामती कर्मचारीले पालना गर्नु पर्ने आचरणको पालना गर्नु पर्ने, । (ख) करारद्वारा काममा लगाइएका व्यक्तिले खण्ड (क) मा उल्लिखित आचरण पालना नगरेमा वा निजलाई लगाइएको काम अनुसारको जिम्मेवारी पूरा नगरेमा वा भ्रष्टाचार गरेमा, वा नैतिक पतन देखिने फौजदारी अपराध गरेमा वा कार्यालयको समयमा बराबर मादक पदार्थको सेवन गरेमा नेपाल सरकारले करार अन्त गर्न सक्ने, र ।
कर्जा सुरक्षण नियमावली २०७५ (Loan Security Regulation, 2018)

कर्जा सुरक्षण नियमावली, २०७५ । नेपाल राजपत्रमा प्रकाशित मिति । २०७५ । ०३ । ३१ । संशोधन । १. कर्जा सुरक्षण (पहिलो संशोधन) नियमावली, २०७५ २०७६ । ०१ । ३० । २. कर्जा सुरक्षण (दोस्रो संशोधन) नियमावली, २०७७ २०७७ । ०६ । २६ । ३. कर्जा सुरक्षण (तेस्रो संशोधन) नियमावली, २०७९ २०७९ । १० । ०२ । ४. कर्जा सुरक्षण (चौथो संशोधन) नियमावली, २०८० २०८० । ०५ । २८ । निक्षेप तथा कर्जा सुरक्षण कोष ऐन, २०७३ को दफा ६५ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद - १ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम “कर्जा सुरक्षण नियमावली, २०७५” रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) “ऐन” भन्नाले निक्षेप तथा कर्जा सुरक्षण कोष ऐन, २०७३ सम्झनु पर्छ । (ख) “ऋणी” भन्नाले सदस्य संस्थाबाट कर्जा प्राप्त गरी कोषको कर्जा सुरक्षण कार्यक्रममा सहभागी व्यक्ति सम्झनु पर्छ । (ग) “कर्जा” भन्नाले पशुधन खरिद, लघुवित्त तथा विपन्न वर्ग, साना तथा मझौला उद्यम वा कृषि कर्जा कार्यक्रम अन्तरगत नेपाल सरकारले तोकेको क्षेत्रमा सदस्य संस्थाले प्रवाह गरेको कर्जा सम्झनु पर्छ । (घ) “कोषको कार्यालय” भन्नाले ऐनको दफा ३ को उपदफा (२) बमोजिम स्थापना भएको कोषको केन्द्रीय कार्यालय सम्झनु पर्छ र सो शब्दले कोषका अन्य कार्यालयलाई समेत जनाउँछ । (ङ) “ठूला पशुधन” भन्नाले गाई, याक, झोपा, बाच्छी (कोरेली), भैंसी, पाडी, साँढे, राँगो, गोरु, घोडा, घोडी, खच्चड, गधा जस्ता अन्य ठूला पशुधन सम्झनु पर्छ । (च) “पशुधन” भन्नाले गाई, याक, झोपा, बाच्छी (कोरेली), भैंसी, पाडी, साँढे, राँगो, गोरु, घोडा, घोडी, खच्चड, गधा, बोका, बाख्रा, भेडा, भेडी, च्याङ्ग्रा, बङ्गुर जस्ता पशुधन सम्झनु पर्छ । (छ) “पशुपालक कृषक” भन्नाले दुग्ध उत्पादन, प्रजनन र मासु उत्पादनको लागि पशुपालन व्यवसाय गर्ने कृषक सम्झनु पर्छ । (ज) “पशु सेवा कार्यालय” भन्नाले नेपाल सरकार, प्रदेश तथा स्थानीय तहको पशु सेवा कार्यालय सम्झनु पर्छ र सो शब्दले पशु स्वास्थ्य केन्द्र वा उपकेन्द्रलाई समेत जनाउँछ । (झ) “प्राकृतिक विपद्” भन्नाले हिमपात, असिना, हिमपहिरो, हिमताल विस्फोटन, अतिवृष्टि, अनावृष्टि, बाढी, पहिरो तथा भू-स्खलन, डुबान, खडेरी, आँधी, हुरी बतास, शीतलहर, चट्याङ्ग, भूकम्प, ज्वालामुखी विस्फोटन, डढेलो वा यस्तै अन्य प्राकृतिक विपद्बाट उत्पन्न जुनसुकै विपद् सम्झनु पर्छ । (ञ) पहिलो संशोधनद्वारा संशोधित । “प्राविधिक” भन्नाले पशु स्वास्थ्य सम्बन्धी विषयमा प्राविधिक शिक्षा तथा व्यावसायिक तालिम परिषद्बाट मान्यता प्राप्त संस्थाबाट दिइने कम्तीमा तीन महिनाको तालिम प्राप्त व्यक्ति सम्झनु पर्छ । (ट) “ब्रिडर कृषक” भन्नाले उन्नत तथा गुणस्तरयुक्त नश्लका पशुधन आधुनिक तरिकाले उत्पादनको लागि प्रजनन कार्यमा प्रयोग गरिने पशुधन पालन गर्ने कृषक सम्झनु पर्छ । (ठ) “सदस्य संस्था” भन्नाले कोषसँग सम्झौता गर्ने इजाजत प्राप्त बैंक तथा वित्तीय संस्था, सहकारी संस्था तथा वित्तीय मध्यस्थ गर्ने संस्था सम्झनु पर्छ । (ड) “साना पशुधन” भन्नाले बोका, बाख्रा, भेडा, भेडी, च्याङ्ग्रा, बङ्गुर जस्ता साना पशुधन सम्झनु पर्छ ।
कर्जा सुरक्षण नियमावली २०७५ (Loan Security Regulation, 2018)

(ठ) “सदस्य संस्था” भन्नाले कोषसँग सम्झौता गर्ने इजाजत प्राप्त बैंक तथा वित्तीय संस्था, सहकारी संस्था तथा वित्तीय मध्यस्थ गर्ने संस्था सम्झनु पर्छ । (ड) “साना पशुधन” भन्नाले बोका, बाख्रा, भेडा, भेडी, च्याङ्ग्रा, बङ्गुर जस्ता साना पशुधन सम्झनु पर्छ । (ढ) “सुरक्षणकर्ता” भन्नाले सदस्य संस्थाबाट कर्जा लिई खरिद गरेको पशुधन कोषमा सुरक्षण गराउने पशुपालक कृषक वा ब्रिडर कृषक सम्झनु पर्छ । (ण) “सुरक्षित पशुधन” भन्नाले सुरक्षणकर्ताले सुरक्षण गराएको पशुधन सम्झनु पर्छ । (त) “सुरक्षण रकम” भन्नाले सदस्य संस्थाले नियम ९ बमोजिम गरेको पशुधनको सुरक्षण रकम वा पहिलो संशोधनद्वारा संशोधित । नियम ३६, ३७, ३८, ३९ र ३९क. बमोजिमको व्यवसायमा प्रवाह गरेको कर्जा रकम र सोको सीमामध्ये जुन कम हुन्छ सो रकम सम्झनु पर्छ । (थ) “सुरक्षण लेख” भन्नाले नियम ८ को उपनियम (२) बमोजिम कोषले जारी गरेको सुरक्षण लेख सम्झनु पर्छ । (द) “सङ्केत पट्टा” भन्नाले सुरक्षण गरिएको पशुधनलाई लगाइने नियम ६ बमोजिम कोषले उपलब्ध गराएको सङ्केत नम्बर अंकित धातु वा प्लास्टिकको चौथो संशोधनद्वारा संशोधित । सङ्केत पट्टा (ट्याग) सम्झनु पर्छ र सो शब्दले सुरक्षण गरिएको पशुधनको पहिचान स्थापित गर्ने विद्युतीय उपकरणलाई समेत जनाउँछ । परिच्छेद - २ । पशुधनको सुरक्षण । ३. सम्झौता गर्नु पर्ने: सदस्य संस्थाले आफूले प्रदान गरेको कर्जाबाट ऋणीले खरिद गरेका पशुधनको यस नियमावली बमोजिम सुरक्षण गर्नु पूर्व कोषसँग अनुसूची -१ बमोजिमको ढाँचामा सम्झौता गर्नु पर्नेछ । ४. पशुधन सुरक्षण गराउनु पर्ने: सदस्य संस्थाले आफूले प्रदान गरेको कर्जाबाट ऋण लिई खरिद गरेका पशुधनको अनिवार्य रुपमा सुरक्षण गराउनु पर्नेछ । ५. स्वास्थ्य परीक्षण गराउनु पर्ने: (१) सदस्य संस्थाबाट कर्जा लिई पशुधन खरिद गरेको ऋणीले कर्जा लिएको पैंतीस दिनभित्र आफूले खरिद गरेको पशुधनको सम्बन्धित पशु सेवा कार्यालय वा पहिलो संशोधनद्वारा संशोधित । कोषले तोकेको प्राविधिकबाट स्वास्थ्य परीक्षण गराउनु पर्नेछ । (२) उपनियम (१) बमोजिम पशुधनको स्वास्थ्य परीक्षण गराउँदा त्यस्तो पशुधन स्वस्थ वा रोगी जे देखिन्छ सोही व्यहोरा खुलाई त्यस्तो पशुधनको स्वास्थ्य परीक्षण गर्ने प्राविधिकले सम्बन्धित ऋणीलाई अनुसूची -२ बमोजिमको ढाँचामा स्वास्थ्य परीक्षण प्रमाणपत्र प्रदान गर्नु पर्नेछ । ६. सङ्केत पट्टा लगाउनु पर्ने: (१) नियम ५ बमोजिम स्वास्थ्य परीक्षण गर्दा त्यस्तो पशुधन स्वस्थ र निरोगी प्रमाणित भएमा स्वास्थ्य परीक्षण गर्ने प्राविधिकले त्यस्तो पशुधनलाई कोषले उपलब्ध गराएको सङ्केत पट्टा लगाई दिनु पर्नेछ । (२) उपनियम (१) बमोजिम सुरक्षित पशुधनलाई लगाइएको सङ्केत पट्टा यस नियमावली बमोजिम त्यस्तो पशुधन सुरक्षणमा रहेसम्म झिक्न हुँदैन । (३) कुनै कारणले सुरक्षणको अवधि समाप्त नहुँदै त्यस्तो पशुधनको सङ्केत पट्टा हराएमा वा नष्ट भएमा पशुधनीले सम्बन्धित प्राविधिक, सदस्य संस्थाको प्रतिनिधि वा सामूहिक जमानी अन्तर्गत खरिद गरी सुरक्षण गरिएको पशुधनको हकमा त्यस्तो समूहको अध्यक्षलाई सो कुराको जानकारी गराई त्यस्तो पशुधनलाई तत्कालै अर्को सङ्केत पट्टा लगाउनु पर्नेछ ।